وابکه‌یمن خوه‌ش خوه‌شه‌ک یه‌ی شیشه لەو به‌د مه‌سه‌وه
ساقــیم بید و بنەیدن ســـــه‌ر وه‌ داوانم چه بوود؟
من که گیان و عومر و ماڵم چی وه‌ تاڵان چه‌وت
کوفر زوڵفت ئه‌ر بوه‌یدن دین و ئیمانم چه بوود؟
هه‌ر چمانێگ مردمه، ئه‌ر یه‌ی که‌ڕه‌ت سه‌وزم بکه‌ی
لیمووم، سیفم، شمامه‌ی باخ و بووسانم چه بوود؟
شوون کی بگرم، له ئی زوڵماته مینەی کی بکه‌م
ئه‌ر تــــو بیده "خضر" ریم و ئاو حه‌یوانم چه بوود؟
وه‌خت خه‌فتن ئه‌ر بچی په‌رته‌و چه خاکی که‌یده سه‌ر
ئه‌ر بمینی هه‌م، نیه‌زانم ده‌ردته گیـــــانم چه بوود؟
